количество мандарини в ЕС и по-високото качество на китайския продукт. Той беше поканен да продължи да съдейства, като представи данни, които се отнасят за него, но той не се съгласи и не подкрепи твърденията си. Друг търговец на дребно, член на основното сдружение на вносителите, изобщо се противопостави на увеличението на цените. В хода на разследването не бяха получени никакви други коментари относно интересите на ползвателите/търговците на дребно. При това положение и поради липсата на аргументирани коментари от ползвателите/търговците на дребно с настоящия регламент се потвърждават заключенията от съображения 109 — 112 от регламента за временните мерки.
 9.6. Интерес на потребителите
 (146)
 Противно на това, което изтъкна един вносител, интересът на потребителите беше взет под внимание по време на етапа на временните мерки. Констатациите на Комисията са представени в съображения 113 и 114 от регламента за временните мерки. Други страни посочиха, че въздействието върху потребителите ще бъде значително. Въпреки това не беше представена информация, която би могла да постави под съмнение изводите в гореспоменатите съображения. Дори ако митата доведат до увеличение на потребителските цени, никой не оспори факта, че този продукт представлява много малка част от разходите на домакинствата за храна. Ето защо поради липсата на коментари от страна на потребителите и на друга нова и аргументирана информация тези съображения се потвърждават.
 9.7. Заключение относно интереса на Съюза
 (147)
 Гореизложеният допълнителен анализ относно съответните интереси не променя заключенията от етапа на временните мерки в това отношение. Данните от включените в представителната извадка съдействащи вносители бяха проверени и потвърдиха, че мандарините в консерви представляват по-малко от 6 % от общия им оборот и че като цяло те са постигали благоприятни резултати по време на разследвания период и през разглеждания период 2004 — 2008 г., така че въздействието на мерките върху вносителите ще бъде минимално. Установено беше също така, че финансовото отражение върху крайния потребител ще бъде незначително, имайки предвид, че в държавите, които потребяват продукта, от него се купуват незначителни количества на глава от населението. Счита се, че нищо не налага промяна на заключенията по отношение на интереса на Съюза, които са представени в регламента за временните мерки. Поради липсата на други коментари се потвърждават окончателно заключенията, изложени в регламента за временните мерки.
 10. ОКОНЧАТЕЛНИ МЕРКИ
 10.1. Степен на отстраняване на вредата
 (148)
 Един от вносителите изтъкна, че маржът на печалбата при ниво от 6,8 %, използвано като референтно ниво на етапа на временните мерки, е твърде висок. В тази връзка следва да се отбележи, че същото ниво беше използвано и прието за защитните мерки като фактическа печалба, реализирана от промишлеността на Съюза през периода 1998/1999 г. — 2001/2002 г. То се отнася до печалбата на производителите от Съюза при нормална търговска ситуация преди увеличението на вноса, което доведе до вредата за промишлеността. По тази причина аргументът се отхвърля.
 (149)
 Производители от Съюза изтъкнаха, че временните мита не отчитат своеобразното положение на пазара на мандарините в консерви, на който производството се концентрира само в една държава, а по-голяма част от продажбите и вноса е съсредоточена в друга европейска държава. Затова беше